Lav et referat af nedenstående tekst:

Tekst:
Slagterimedarbejderne på Danish Crown i Hadsund fortsætter den strejke, der har varet siden onsdag i sidste uge. Det blev besluttet på et møde blandt medarbejderne fra slagteriet mandag morgen. 51 stemte for at fortsætte stejken, mens 23 stemte imod og seks stemte blankt. - Folk er frustrerede over, at vi ikke kan få en klar udmelding fra ledelsen, siger tillidsmand Laurids Rasksen til TV2/Nord.dk Medarbejderne på slagteriet er utilfredse med, at de skal gå op til 30 kroner ned i løn i timen. Det er ifølge tillidsmand Laurids Rasksen en lønnedgang på 20-25 procent. Men strejken begynder at koste slagterimedarbejderne dyrt. Siden fredag har det kostet medarbejderne 35 kroner i bod for hver time, de strejker. Denne bod stiger til 65 kroner, hvis de fortsætter strejken i morgen. - Jeg tror og håber på, at de fortsætter arbejdet i morgen. Kampen er ikke ovre, men vi kan lige så godt arbejde, mens vi kæmper videre, for det begynder at blive dyrt for dem, siger Laurids Rasksen.

Referat:
Efter et møde mandag morgen valgte slagteriarbejderne på Danish Crown i Hadsund at fortsætte deres strejke.